\*P/2633883\*

# grb

**REPUBLIKA HRVATSKA**

**MINISTARSTVO TURIZMA**

Uprava za turističko tržište i međunarodnu suradnju

Prisavlje 14, 10000 Zagreb

objavljuje

**J A V N I P O Z I V**

Srednjim strukovnim i umjetničkim školama za

**PROMOCIJU I JAČANJE KOMPETENCIJA STRUKOVNIH ZANIMANJA ZA TURIZAM 2015.**

1. Predmet Javnog poziva je sudjelovanje u sufinanciranju troškova izrade projekata.
2. Sredstva su namijenjena za:
3. Novi turistički proizvod/i za jačanje ukupne konkurentnosti destinacije u kojoj se škola nalazi temeljen/i na:
* povezivanju javnog, privatnog sektora i znanosti (razvoja)
* pozitivnim učincima u zaštiti okoliša
* uvođenju novih tehnologija
* uključivanju strateški definiranih posebnih oblika turizma (nautički, zdravstveni, kulturni, poslovni, golf, cikloturizam, ruralni i planinski, eno i gastro, omladinski, socijalni i dr.)
1. Projekte nastale u suradnji s drugim obrazovnim sektorima u svrhu razvoja turizma (IT - elektronika i računalstvo, kreativni, poljoprivreda i prehrana, zdravstvo i socijalna skrb, grafički, umjetnost i dr.)
2. Jačanje konkurentnosti ljudskih potencijala u suradnji s privatnim sektorom kroz:
* razvijanje regionalnog srednjoškolskog centra obrazovanja za turizam u destinaciji u kojoj se škola nalazi
* razvijanje trening centra za kadrove u turizmu i ugostiteljstvu
* povezivanje s međunarodnim obrazovnim centrima izvrsnosti (prekogranična i transnacionalna suradnja)
* razvijanje sustava cjeloživotnog učenja
* drugo
1. Novi oblici promocije:
* branding
* uvođenje IT komunikacijske tehnologije (korištenje društvenih mreža, internet i dr.)
* drugo
1. Unapređenje procesa upravljanja destinacijom kroz:
* povezivanje dionika u turizmu destinacije
* klasteri
* drugo
1. Prijavu na javni poziv mogu podnijeti:

Srednje strukovne kojima su osnivači Grad Zagreb, županije ili Republika Hrvatska (u daljnjem tekstu: Prijavitelj) koje prijavljuju projektni tim u sastavu: voditelj projekta- profesor/mentor i članovi tima - učenici. Tim mora imati najmanje 5 članova-učenika.

1. Ukupna planirana vrijednost javnog poziva: **400.000,00 kn**
2. Iznos zatraženih sredstava može biti najviše: **15.000** **kn** ukoliko se prijavljuje **1** prijavitelj (škola)

**25.000 kn** ukoliko se prijavljuju **2 ili više** prijavitelja (partneri)

Prijavitelj po pojedinom projektu može tražiti do **100%** **vrijednosti projekta**.

1. Prijavitelj može prijaviti najviše **jedan** projekt.
2. Potrebna dokumentacija za kandidiranje projekata:
* Opisni obrazac prijave ispunjen isključivo na računalu, potpisan i ovjeren
* Obrazac proračuna projekta ispunjen isključivo na računalu
* Izjava o partnerstvu (ukoliko se projekt prijavljuje u partnerstvu)
* Dokaz o pravnom statusu za nositelja i sve partnere (ukoliko se projekt izrađuje u partnerstvu)
* Potvrda nadležne Porezne uprave o nepostojanju duga prema državi (ne starija od 30 dana) za nositelja i sve partnere (ukoliko se projekt izrađuje u partnerstvu)
* Dokaz da je voditelj projekta/profesor-mentor zaposlenik škole prijavitelja (u slučaju partnerstva, za sve mentore)
1. Ministarstvo zadržava pravo praćenja realizacije programa/projekta, kao i kontrole namjenskog trošenja sredstava.
2. Prijave dostaviti na adresu: Ministarstvo turizma, 10000 Zagreb, Prisavlje 14, s naznakom: **„Prijava na javni poziv – R.br. 217 „Promocija i jačanje kompetencija strukovnih zanimanja za turizam 2015“ - ne otvarati“.**
3. Neće se uzeti u razmatranje prijave:
* Ukoliko je prijava poslana izvan roka navedenog u Uputama
1. Javni poziv otvoren je **do 02. ožujka 2015.** godine
* **Upute za prijavitelje i cjelovita natječajna dokumentacija sastavni su dio ovog Javnog poziva i objavljeni su na Internet stranicama Ministarstva turizma:** [**www.mint.hr**](http://www.mint.hr) **.**

KLASA: 334-05/15-09/1

URBROJ: 529-03-15-1

Zagreb, 26. siječnja 2015.